Den Nord-Cimbriske Tilskuer, 1836-06-01
Engeland. Fra London skrives under 20de Mai. Hvad den amenderede irlandske Municipal-Reformbills Skjæbne vil blive i Underhuset, er efter Discussionen igaar ikke meere tvivlsomt. Den kan ikke blive antaget af Husets nærværende Majoritet, uden at samme gjør sig skyldig i den groveste Jnconsequents, og de irlandske Municipaliteter, ville derfor saalænge maatte forblive i den Tilstand, som Orangisterne og Torrypartiet have sat dem i, indtil det lykkes Ministeriet, at vinde Overhusets Majoritet forsig, eller at beseire den. At tvinge Underhuset, til Eftergivenhed ville være umuligt, og at opløse det, ville kun være at forstærke Oppositionen mod Overhuset, dette Sidste maae da give efter, naar en organisk Omdannelse af samme, ikke skal blive uundgaaelig. At O'Connell med hans Lære og Lordernes Reform, gjør Fremgang, bevise Forsamlingerne i Jrland og Engelland, hvor der udførlig og aabenlyst tales om denne Gjenstand. De Torries begynde selv at indsee dette og at de have gaaet for vidt i deres Opposition; i Underhuset have derfor nogle TorryStemmer selv begyndt at tale om Eftergivenhed. Ministeren Lord Russel yttrer i Anledning af Municipalbillen, i hans Tale følgende: "Mig vil enhver holde frie for den beskyldning, at have berøvet det irlandske Folk al MunicipalBestyrelse, og derved paatrykket det et Mærke, som kun kan ansees for et Tegn paa Skam og Fornedrelse. Det er vores Ønske, og vores Jnteresse, at forbinde Søsterrigets Folk ved et fælles Tilbøielighedsbaand med det engelske Folk, da jeg er overbeviist om, at Jrland vil blive lykkelig, naar det behandles, jeg vil ikke sige med Eftergivenhed, Venskab og Ædelmod, men med Retfærdighed." Med Hensyn til en ny Organisation af Overhuset, da yttrede Hr. Hume: "Jeg spørger, hvorfor denne ikke skulle kunne indtræde, naar den synes nødvendig, Lordernes Huus er ligesom Underhuset kun til, for at skaffe Folket Nytte. Naar det befindes, at Lordernes Huus, som en af de 3 Grene af den lovgivende Magt sætter Haardnakkenhed mod Fornuft og Retfærdighed; skal derfor alt geraade i Stilstand, Skal det tilstaaes 180 Personer, saa agtværdige de ogsaa maatte være, at tilintetgjøre alt hvad der er godt og gavnligt, Skal Folket bestandig tie, og taalmodig tage imod, hvad de ansee for hensigtsmessigt og fordeelagtigt. Det er ikke bekjendt, at Lordernes Huus besidder noget Privilegium paa, ustraffet at kunne hæmme velgjørende Reformer. Folkets Repræsentation har faaet en saa betydelig Forandring, som Omstændighederne tillade det, og det ville være Daarskab at paastaae, at ikke ogsaa Folket besad Midler til at reformere Lordernes Huus. Man maae beklage at det er kommen saa vidt, men Lorderne ere selv Skyld deri, de have brudt deres Løfte, at ville lade Jrland vederfares lige Retfærdighed med Engeland og Skotland." OConnell har tilkjendegivet, at han vil anholde om Tilladelse til at indbringe en Bill om Overhusets Reform. Under Discussionen i Underhuset den 20de Mai kom Talen paa de spanske Anliggender, og Captain Boldero ønskede at erfare, efter hvilke Jnstrurioner den engelske Commandeur Lord Hav havde handlet ved Angrebet paa Carlisternes Værker under Fægtningen ved St. Sebastian den 5te d. M., om han havde handlet efter Dronningen af Spaniens befaling, eller efter General Evans. Dette Spørgsmaal besvarede Lord Palmersion under Forsamlingens lydelige bifaldsraab derhen: at Lord Hay ved hiin Leilighed handlede i Overcensstemmelse med og i Følge de Jnstrurioner, som af Hs. Majestæts Regjering vare ham meddeelte. Efter Bladet Morning Cronicle skal Hs. M. Kongen ønske, at Prindsen af CapaaKongens Broder af Neapel, (som er gift med Miss Smith) skal modtages med samme Æresbeviisninger ved Hoffet, som Prindsen af Oranien, naar den neapolitanske Gesandt intet der mod har at indvende, og har Kongen yttret det Ønske, snart at kunne see de mellem Prindsen og den neapolitanske Kongefamilie opstaaede Tvistigheder paa en fredelig og passende Maade bilagte.